Alle Paaie lei na Jesus: God Drie-enig in die Ou Testament (3) - www.bybelkennis.co.za
Alle Paaie lei na Jesus: God Drie-enig in die Ou Testament (3)
by Mitch Kalp · Published 31/05/2013 · Updated 28/09/2014
Alle Paaie lei na Jesus: God Drie-enig in die Ou Testament (3) – Adrio König
10.4.3 Die “Ons” in Genesis 1:26
Daar is twee ander verwysings wat soms gebruik word. Die een is die “Ons” van Genesis 1:26. Indien hierdie “Ons” na die Drieeenheid verwys, sou ons natuurlik hier wel getuienis hê dat ons alreeds in die Ou Testament lees van ’n meervoudigheid van God. Vroeër was dit ’n taamlik algemene oortuiging dat die “Ons” inderdaad na die Drie-eenheid verwys. ’n Ander beskouing was dat God met engele in beraad gegaan het, en ’n derde dat dit ’n hoogheidsmeervoud is.
Die oortuiging dat dit na die Drie-eenheid verwys, word egter deur sterk besware gedruk. Daar is nie in die res van die Ou Testament enige getuienis wat die Jode oortuig het van enige meervoudigheid in God nie. God is een, sy Naam is Here (Jahwe) (Deut 6:4). NLV gee vier moontlike vertalings van hierdie kernvers in die Ou Testament, en al vier beklemtoon dat die Here een is.
Ons moet onthou dat ons as Christene “in hindsight” na die Ou Testament kyk. Ons is klaar terég oortuig dat die een ware God uit drie goddelike Persone bestaan. Ons kry goeie gronde daarvoor in die Nuwe Testament. Maar dan neig ’n mens natuurlik daartoe om enige moontlike verwysing daarna in die Ou Testament aan te gryp.
Die gedagte dat God hier in beraad gaan met die engele is inderdaad ’n moontlikheid. Dit gebeur herhaaldelik in die Bybel dat God met die hemelwesens in gesprek en beraad gaan. Maar dit is tog vreemd dat Hy dan van “ons beeld” praat. Die mense is tog seker nie geskape as die beeld wat God en die engele gesamentlik het nie. Daarom is die betekenis van ’n hoogheidsmeervoud (pluralis maiestatis) die beste beskikbare oplossing. Ons kry dit dikwels by hooggeplaastes dat hulle aan kondig: “Ons het besluit dat … ”
Alle Paaie lei na Jesus: Die Vervulling van profesieë
by Mitch Kalp · Published 04/04/2013 · Last modified 28/09/2014
by Mitch Kalp · Published 15/01/2013 · Last modified 28/09/2014
Die Groot Geloofswoordeboek: Geregtigheid
Verduideliking van die term “Profetiese Woord”
Die Groot Geloofswoordeboek: Biskop
Ons eenheid met Christus
Twee vlakke van gelowiges?
Laaste 7 Dae: 7,070
Laaste 30: 27,117
Laaste 365 Dae: 483,608